DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 13/08/2020)

Por ausencia da alcaldesa por vacacións do día 8 ao 23 de agosto, ámbolos dous inclusive, é necesario delegar as súas funcións. De acordo co artigo 23.3 da Lei 7/1985 de 2 de abril, Reguladora das Bases de Réxime Local, (LRBRL), os Tenentes de Alcalde substitúen, pola orde do seu nomeamento, e nos casos de vacante, ausencia ou enfermidade, ao Alcalde. O artigo 63 da Lei 5/1997, do 22 de xullo, de Administración Local de Galicia (LALGA), sinala que correspóndelles ós tenentes de alcalde, en canto tales, substituír na totalidade das súas funcións e pola orde do seu nomeamento ó alcalde, nos casos de ausencia, enfermidade ou impedimento que imposibilite a esta para o exercicio das súas atribucións. Pola súa banda o artigo 47 do Regulamento de Organización, Funcionamento e Réxime Xurídico das Entidades Locais, aprobado por Decreto 2568/1986 (ROF), recolle en termos case idénticos o sinalado anteriormente, e no artigo 44 sinala que todas as delegacións se realizarán mediante Decreto da Alcaldía. De conformidade co previsto nos artigos 21.2 e 23.3 da Lei 7/85, de 2 de abril Reguladora das Bases do Réxime Local, nos artigos 61.2, 62.1 e 63 da Lei 5/97, de 22 de xullo, de Administración Local de Galicia e nos artigos 41.3, 44, 46 e 47 do Real Decreto 2568/86, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, correspóndelle ó Alcalde o nomeamento dos Tenentes de Alcalde de entre os membros da Xunta de Goberno Local; e lle corresponde aos Tenentes de Alcalde, substituír na totalidade das súas funciones e polo orde de seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. En virtude de ditos preceptos, PRIMEIRO.- Nomear 2ª Tenente de Alcaldesa a Don MARIO RICARDO MARTIN DE HIJAS DEL SAZ, dende o día 8 ata o día 23 de agosto de 2020, ámbolos dous inclusive. SEGUNDO.- Nomear 3ª Tenente de Alcaldesa a Don CRISTIAN GUILLERMO OUKHOUYA RAMIO, dende o día 8 ata o día 10 de agosto de 2020, ámbolos dous inclusive. TERCEIRO.- Delegarlle todas as atribucións da Alcaldía do 8 ao 10 de agosto de 2020, ambos inclusive ao 2º Tenente de Alcaldesa, Don ODILO BARREIRO MARTÍNEZ, por atoparse ausente a 1ª tenente de alcaldesa nas datas sinaladas. CUARTO.- Delegarlle todas as atribucións da Alcaldía do 11 ao 23 de agosto de 2020, ambos inclusive á 1ª Tenente de Alcaldesa, Dona MARTA FREIRE RIOBÓ. QUINTO.- O órgano delegado informará detalladamente a esta Alcaldía, da xestión da delegación e dos actos e disposicións ditadas no período de referencia, e con carácter previo daquelas decisións de transcendencia, tal y como se prevé no artigo 115 del Real Decreto 2568/1986. SEXTO.- Dese traslado do presente Decreto ás persoas interesadas. A delegación conferida no presente Decreto requirirá para a súa eficacia, segundo establece o artigo 114 do Real Decreto 2568/1986, a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación da non aceptación da delegación no termo de tres días hábiles contados dende o seguinte a aquel no que lle sexa notificado este Decreto. SÉTIMO.- En virtude do previsto no artigo 46.1 e 44.2 do antedito R. D. 2568/86, o presente Decreto será efectivo desde o día seguinte á data do mesmo, debéndose publicar no taboleiro de anuncios do Concello e remisión da mesma ao Boletín Oficial da Provincia de Pontevedra. OITAVO.- Dese conta desta resolución ao Pleno da Corporación na primeira sesión que se celebre en virtude do previsto no artigo 38 do Real Decreto 2568/86 de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais. (Documento asinado dixitalmente na marxe)